**ZAPISNIK**

**Sa 16. sjednice ŠKOLSKOG ODBORA**

**održane dana 30.11. 2022. godine**

**u prostorijama O.Š. „Franjo Hanaman“ Drenovci**

**s početkom u 18:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Darko Pušeljić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**DNEVNI RED**

1. Usvajanje zapisnika s prethodne sjednice Školskog odbora,
2. Organizacija cjelodnevnog programa Adventa u Drenovcima od strane Škole dana 21.prosinca 2022. godine, na prostoru školskog igrališta uz sudjelovanje Udruge mladih Općine Drenovci, nogometnog kluba NK “Borac”, Udruge Dalmatinaca Cvelferije Drenovci, Udruge pisaca i pjesnika “Sveti Mihovil” Drenovci, Udruge za djecu i mlade oboljele od malignih i drugih teških bolesti “Mali korak pomozimo djeci”, Moto kluba “Pegasus” Drenovci, Poljoprivredno poduzetničkog inkubatora Drenovci d.o.o., Udruge “Čuvarice” Drenovci, KUD-a “Ogranak seljačke sloge” Drenovci i Lovačke udruge “Radiševo” Drenovci.
3. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica Škole upoznaje Školski odbor sa inicijativom da se dana 21. prosinca 2022., s početkom u 18,30 sati na prostoru školskog igrališta organizira Advent u Drenovcima, pod nazivom „Božićna čarolija“, a koordinatorica projekta bila bi Gabrijela Zečević, učiteljica razredne nastave. Brojne kulturne, humanitarne i sportske organizacije poput Udruge mladih Općine Drenovci, nogometnog kluba NK “Borac”, Udruge Dalmatinaca Cvelferije Drenovci, Udruge pisaca i pjesnika “Sveti Mihovil” Drenovci, Udruge za djecu i mlade oboljele od malignih i drugih teških bolesti “Mali korak pomozimo djeci”, Moto kluba “Pegasus” Drenovci, Poljoprivredno poduzetničkog inkubatora Drenovci d.o.o., Udruge “Čuvarice” Drenovci, KUD-a “Ogranak seljačke sloge” Drenovci i Lovačke udruge “Radiševo” Drenovci, iskazale su interes u sudjelovanju na Adventu u Drenovcima. Ravnateljica u svom obraćanju Školskom odboru napominje kako je potrebno prethodno zatražiti suglasnost za besplatno korištenje školskog igrališta od Vukovarsko-srijemske županije, kao osnivača. Tek nakon dobivene prethodne suglasnosti osnivača i zaključivanja ugovora o besplatnom korištenju školskog igrališta sa svima koji podnesu zamolbu za sudjelovanje, moći će se spomenuta inicijativa realizirati. Predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ iznesene inicijative u onom obliku kakav je članovima prezentiran od strane ravnateljice škole na ovoj sjednici. Inicijativu Školski odbor podržava, te ju prisutni članovi potvrđuju sa sedam (7) glasaova- „za“.

**Zaključak:**

**Usvaja se iznesena inicijativa za organiziranje Adventa u Drenovcima dana 21. prosinca 2022. godine.**

**Ad. 3.)**

Pod točkom razno predsjednica Školskog odbora upoznaje članove Školskog odbora s potrebom imenovanja članova Zadružnog odbora Učeničke zadruge Dren, sukladno sljedećem prijedlogu:

* dva člana iz reda osoblja Škole: *učiteljica razredne nastave Tatjana Sluganović i učiteljica hrvatskog jezika Katica Vukoja*
* jedan član iz reda roditelja učenika članova – *Tamara Kalistović*
* dva člana iz reda učenika zadrugara – *Anđa Marjanović i Laura Šoljić*
* jedan član iz reda suosnivača – *Marija Čekić*
* jedan član predstavnik jedinice lokalne samouprave – *Ivan Erslan*

Predsjednica Školskog odbora poziva prisutne da se izjasne „za“ ili „protiv“ donošenja Odluke o imenovanju članova Zadružnog odbora Učeničke zadruge Dren, u onom obliku kakav je članovima dostavljen u radnim materijalima. Prijedlog predsjednice Školskog odbora je jednoglasno prihvaćen te ga prisutni članovi potvrđuju s sedam (7) glasova- „za“. Predsjednica Školskog odbora poziva prisutne članove da iznesu druge prijedloge, pitanja ili ostale teme za raspravu. Nitko od prisutnih nije iznosio druge prijedloge, pitanja ili ostale teme za raspravu.

**Zaključak:**

**Usvaja se prijedlog o imenovanju članova Zadružnog odbora Učeničke zadruge Dren i donosi se Odluka o imenovanju članova Zadružnog odbora Učeničke zadruge Dren (KLASA: 007-02/22-01/10, URBROJ: 2196-68-22-02).**

**Nije bilo drugih prijedloga, pitanja ili ostalih tema za raspravu.**

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 20,00 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Darko Pušeljić) (Biserka Misir)

KLASA: 007-02/22-01/10

URBROJ: 2196-68-22-03

U Drenovcima, 1. prosinca 2022. godine